cyanic-selkie/wikianc huggingface dataset:
Omphalosaurus
Bygning og levevis
Flere arter av Omphalosaurus har blitt beskrevet fra Svalbard, vestre USA og fra Tyskland, i det som har vært havbunn. Fossilene av hodeskallen er karakteristiske med sine mange og uryddig plasserte kuleformede tenner. Tennene viser at Omphalmosaurus har vært en durofag og har trolig i all hovedsak livnært seg av skjell og andre dyr med hardt skall, som den har knust mellom tennene.
Systematikk
Selv om Omphalosaurus ikke likner noen annen kjent krypdyrgruppe, ble slekten i utgangspunktet antatt å være en type fiskeøgle. Ved årtusenskiftet ble det imidlertid påvist at Omphalosaurus mangler alle de grunnleggende anatomsike detaljene man finner hos fiskeøgler. Andre forfattere har argumentert for at den likevel er en fiskeøgle. Det eksisterer ikke noe vitenskapelig konsensus om hva Omphalosaurus virkelig er og hvor den hører hjemme i systematikken.
På grunnlag av detaljer i tennene har det blitt beskrevet 5 arter:
You Don’t Bring Me Flowers
«You Don't Bring Me Flowers» er en sang skrevet av Neil Diamond, Alan Bergman og Marilyn Bergman som ble spilt inn og gitt ut på albumet I'm Glad You're Here with Me Tonight med Neil Diamond i 1977.
Tina Turner spilte sangen live på sine show på slutten 70-tallet og et av disse opptakene er å finne på videoen At the Apollo.
Laptevhavet
Laptevhavet (russisk: мо́ре Ла́птевых) er havområdet nord for utløpet av Lena i Sibir, mellom Tajmyrhalvøya og Nysibirøyene. Mot sjølve Nordishavet i nord danner linja mellom nordspissen av Severnaja Semlja og nordspissen av Nysibirøyene grense.
Laptevhavet er et grunt sokkelhav med dyp på under 200 m, og regnes som et randhav til Nordishavet. Det har et areal på ca. 0,6 millioner km². Laptevhavet har drivis året igjennom, men er seilbart i august og september.
Havet er oppkalt etter de russiske oppdagerne Dmiti og Khariton Laptev.
Håndball under Sommer-OL 1992
Håndball under Sommer-OL 1992. Håndball var med på det olympiske programmet for sjuende gang under OL 1992 i Barcelona. Tolv herrelag og åtte kvinnelag deltok. Samveldet av uavhengige stater vant gullmedaljene i herreturneringen og Sør-Korea vant dameturneringen.
Belgias regioner
Grensene mellom de to regionene Flandern og Vallonia følger i grove trekk gamle språklige skillelinjer. Flandern i nord er dominert av en befolkning som snakker den nederlandske dialekten flamsk. Vallonia i sør er dominert av belgisk fransk og det galloromanske språket vallonsk. Regionen har også en tysk-språklig minoritet i øst.
Da den andre Gilson-lovgivningen trådte i kraft den 2. august 1963 fikk Belgia tre offisielle språkområder for flamsk, fransk og tysk, og et fjerde flerspråklig språkområde i regionen Brussel. Denne inndelingen ble i 1970 innlemmet i den belgiske grunnloven.
Provinsies van België Organización territorial de Belchica Belgie Communities, regions and language areas of Belgium Organización territorial de Bélgica Comunidades, regiões e áreas linguísticas da Bélgica Subdiviziunile Belgiei Административное деление Бельгии Адміністративний поділ Бельгії
Liv R. Lykkenborg
Liv Riktor Lykkenborg (født 18. oktober 1936) er en norsk forfatter. Lykkenborg er særlig kjent for den selvbiografiske romanen Bur til en skadet fugl, som skildrer en ung kvinnes angst, depresjon og fire år som pasient ved Dikemark psykiatriske sykehus i Asker, og for sine tilrettelagte skjønnlitterære bøker for unge og voksne med psykisk utviklingshemming. Liv har gjort seg bemerket hva angår tilrettelagt litteratur i Norge. I 2012 mottok hun Ordknappen for den tilrettelagte boka Stemmen som forsvant. I 2016 fikk hun 55pluss-prisen for sitt arbeid med å skape større rettferdighet for alle - gjennom sitt forfatterskap.
Lykkenborg er datter av Solveig Riktor som skrev boka «Mens far var på Grini». I 2016 ga hun ut boka Motstandsbarn - med fars krigsinnsats i bagasjen som beskriver mange av de samme hendelsene som er gjengitt i morens bok. Hun går også dypere inn på hvilke spor krigshandlingene satte i et barnesinn, i tillegg til de traumene faren hadde brakt med seg fra fangenskap og avhør.
Monika Pogladič
Monika Pogladič (født 5. april 1984 i Slovenj Gradec) er en slovensk skihopper som representerer SSK Mislinja.
Hun debuterte internasjonalt i Ladies Summer Tournee i 2001. Sesongen 2003/04 vant hun tre FIS-renn, i St. Moritz 19. og 20. mars 2004, og i Meinerzhagen 15. august 2004. I kontinentalcupen, som startet sesongen 2004/05, har hun vunnet ett renn, i Baiersbronn 12. februar 2005. Hennes beste plassering sammenlagt i kontinentalcupen er 7.-plass i sesongen 2005/06. Hun ble nummer 2 i Universiaden i Seefeld i 2005. Hennes siste kontinentalcuprenn (pr. juni 2011) var i Ljubno i februar 2007.
Bogosortering
I informatikk er Bogosortering (en. bogosort) en særdeles ineffektiv sorteringsalgoritme. Dersom den brukes for å sortere en kortstokk vil den bestå i å kaste kortstokken i luften, plukke opp kortene tilfeldig, og etterpå sjekke om de ble liggende i rekkefølge. Prosedyren må gjentas inntil rekkefølgen viser seg å være riktig. Algoritmen er også kjent under navn som stupid sort, apesortering (en. monkey sort) og fyllesortering (en. drunk man sort).
Tidsforbruk og terminering
Denne sorteringsalgoritmen er tilfeldig i natur. Hvis alle elementene som skal sorteres er forskjellige er antall forventede sammenlikninger ekvivalent til (e-1)* n!, og antall forventede vekslinger (swaps) er i gjennomstitt lik (e-1)× n!. Forventet antall vekslinger øker fortere enn forventet antall sammenlikninger. Dersom elementene ikke er i rekkefølge kan dette oppdages etter bare noen få sammenlikninger uavhengig hvor mange elementer som finnes. Dog er arbeidet som må til for å blande elementene proporsjonal til samlingens størrelse. I verste fall er antall sammenlikninger og vekslinger begge ubegrensede, akkurat som en mynt kan lande på samme side uendelig mange ganger.
Det beste tilfellet er når listen allerede er sortert. Da er antall forventede sammenlikninger n-1, og innen vekslinger gjøres. Ved sortering av lister med to elementer er Bogosort blant de beste sorteringsmetodene. En sammenlikning og algoritmen avslutter eller gjør en veksling og en til sammenlikning.
Den eksakte kjøretiden avhenger av hvormange forskjellige elementer forekommer og hvor ofte hver av dem oppstår. En kan forvente at for ikke trivielle tilfeller er kjøretiden super-eksponentiell i n da n! overgår an for hver konstant a. Algoritmen termineres av samme grunn som «setningen om uendelig mange aper» holder; det er en viss sannsynlighet for å få riktig permutasjon. Så gitt ubegrenset antall forsøk må listen til slutt bli sortert. For at dette skal gå må veksleprosessen aldri gjenta samme mønster, noe som vil skje om det brukes en algoritme for tilfeldighet som ikke er perfekt. Alle psudo-tilfeldige algoritmer er utilstrekkelige.
Olaf Kortner
Olaf Erling Kortner (født 10. mai 1920 i Skien, død 26. januar 1998) var en norsk politiker (V). Han var vararepresentant til Stortinget i periodene 1965–1969 og 1969–1973, og møtte fast fra 1965 til 1970. Han var også kirke- og undervisningsminister i John Lyngs regjering høsten 1963.
Kortner ble cand.philol. i historie i 1948, og arbeidet senere som lektor. Fra 1971 til 1989 var han fylkesskolesjef i Akershus, og fra 1989 til 1990 utdanningsdirektør samme sted.
Kortner var formann i Unge Venstre 1948–1950, nestformann i Norges Venstrelag 1966–1970, og medlem i Venstres sentralstyre 1970-1972. Han representerte den kulturradikale fløyen i partiet. Kortner var motstander av norsk medlemskap i EF.
Han hadde også en rekke styreverv utenfor politikken, deriblant vervet som formann i Norsk Lektorlag 1962–1965 og styremedlem i Gyldendal Norsk Forlag 1973–1991.
Forlagshuset Vigmostad & Bjørke
Forlagshuset Vigmostad & Bjørke er et norsk forlag med hovedkontor i Bergen og er per 2014 Norges fjerde største forlagshus.
Selskapet hadde i 2016 en samlet omsetning på 966 millioner kroner med et driftsresultat på 50 millioner kroner. I 2013 var konsernets omsetning på 411 millioner kroner. Veksten har i stor grad skjedd ved oppkjøp. I 2016 ble Exlibris Media, NKI Forlag og Pedlex norsk skoleinformasjon kjøpt. Tidligere har selskapet kjøp Schibsted forlag, Piratforlaget og Akademika bokhandel.
Historie
Forlagshuset Vigmostad & Bjørke ble etablert i 1990 av Arno Vigmostad og Arnstein Bjørke. Forlaget Vigmostad & Bjørke utgir bøker for allmennmarkedet med fokus på norsk og oversatt skjønnlitteratur og norsk og oversatt krim.
Hennes egen sønn
Hennes egen sønn (originaltittel: To Each His Own) er en amerikansk dramafilm fra 1946, regissert av Mitchell Leisen og produsert av Paramount Pictures. I hovedrollene spiller Olivia de Havilland, Mary Anderson og John Lund. Filmen handler om en ung, ugift kvinne som må adoptere bort barnet sitt. Hun prøver uten hell å få sønnen sin tilbake. Manus er skrevet av Charles Brackett og Jacques Théry.
Forlagshuset Vigmostad & Bjørke
Historie
Samme år ble datterforlaget Fagbokforlaget etablert. Fagbokforlaget kjøpte Eide Forlag i 2005, som gir ut bøker for Den norske kirke og annen kirkelig litteratur. I forlagshuset inngår også John Grieg AS og Cantando Musikkforlag. I 2012 ble Vigmostad & Bjørke eneeier av det norske Piratforlaget AS. Piratforlaget ble grunnlagt i 2004 og var frem til 2012 eid av det svenske Piratförlaget (40%), Forlagshuset Vigmostad & Bjørke (40%) og Tine Kjær (20%).
I 2011 kjøpte Forlagshuset Vigmostad & Bjørke 46% av aksjene i nettbokhandelen Haugenbok.no, som var den første nettbokhandelen i Norge, og som siden 2009 har vært drevet som en ren nettbokhandel. Høsten 2012 kjøpte forlagshuset resten av aksjene i bokhandelen, hvor det nå er eneeier.
Hennes egen sønn
De Havilland vant Oscar for beste kvinnelige hovedrolle, mens Brackett ble nominert til Oscar for beste historie.
Forlagshuset Vigmostad & Bjørke
Historie
I slutten av mars 2012 ble det kjent at Det norske samlaget solgte sin utdanningsavdeling til Fagbokforlaget, med 15 ansatte og en forventet omsetning på 200 millioner kroner. Noe senere kjøpte de Tun Forlag AS fra Tun Media AS, og deres utgivelser ble delt mellom Fagbokforlaget og Forlaget Vigmostad & Bjørke.
Forlagshuset Vigmostad & Bjørke overtok i mars 2014 Akademika Bokhandel og Akademika Forlag fra Studentsamskipnaden i Oslo og Akershus (SiO) og Studentsamskipnaden i Trondheim (SiT). SiO og SiT solgte 100 prosent av aksjene i Akademika AS til Forlagshuset. I mai 2014 kjøpte Forlagshuset også fagbokhandelen Studia AS av Studentsamskipnaden i Bergen (SiB). "Campusbok" vil etter dette ha 54 bokhandlere.
Hennes egen sønn
Handling
Jody kommer fra en liten amerikansk by, kalt Piersen Falls. Både Alex Piersen og en omreisende selger Mac Tilton ønsker å gifte seg ned henne, men hun avslår begge to. En skuffet Alex gifter seg deretter med Corinne. Når kjekk, ung pilot og kaptein fra US Army, Bart Cosgrove, kommer til området, blir han og Jody raskt forelsket. Etter at hun får vite at Bart ble drept i krigen, føder hun en sønn i 1919. Sønnen får navnet Gregory, som blir adoptert vekk rett etter fødse. Jodys far dør og tvinger henne til å selge familiens butikk. Når Jody ber om å bli sykepleier for Griggsy, avviser Corinne henne.
Jody flytter til New York City, og får en jobb for Mac. Men arbeidsplassen blir snart raidet av politiet. Jody overtaler mac til å produsere en ny kosmetisk krem. Dette bygger etter hvert opp til en blomstrende virksomhet, og de blir rike. I 1924 tvinger hun Corinne til å gi henne Gregory ved å true med å blokkere et sårt tiltrengt bank-lån for Alex sin sviktende virksomhet. Etter to måneder har imidlertid fire-åringen fremdeles kraftig hjemlengsel. Jody velger å gi opp, og sender gutten tilbake til Corinne.
Socon Time Around
Socon Time Around er et musikkalbum utgitt av Vetrhus Bluesband i 1998. Dette er gruppas hittil siste plateutgivelse
Trollz
Trollz er en amerikansk animert tv-serie av Andy Heyward som gikk på Cookie Jar TV fra 2005 til 2006.
Serien handler om de fem bestevenninnene Onyx Von Trollenberg, Safir Trollzawa, Ruby Trollman, Topaz Trollhopper og Amethyst Van Der Troll som bor i den magiske Trollzopolis-verdenen.
American Basketball Association
American Basketball Association (ABA) var en amerikansk basketballiga som ble stiftet i 1967 og til slutt slo seg sammen med NBA i 1976.
De første par årene levde ABA godt på enkelte små forskjeller i regelverket og derav i spillestil. For eksempel ble tree-poengs-linja introdusert i ABA, noe som førte til flere lange skudd og et åpnere og dermed raskere spill.
Ligaens kjennetegn var en rød, hvit og blå-stripete ball. De største stjernene som var innom (og senere hadde gode karrierer i NBA) var Julius Erving, Moses Malone og George Gervin.
Frits Goedgedrag
Goedgedrag er statstjenestemann og har arbeidet i forvaltningen for både De nederlandske Antiller og Bonaire. Fra 1992 til 1998 var han Bonaires gezaghebber eller administrator. Han overtok embetet som guvernør i De nederlandske Antiller 1. juli 2002. Han gjorde seg i 2003 bemerket ved å nekte valgvinneren Anthony Godett å danne regjering på bakgrunn av anklager om bedrageri og korrupsjon.
Goedgedrag er ridder av Oranje-Nassau-ordenen.
Martin Gundersen Lindstad
Martin Gundersen Lindstad (født 7. november 1991 i Hamar) er en norsk ishockeyspiller som spillet på Ringerike IHK. Moderklubben er Storhamar Dragons etter to år på Lillehammer NTG. Ble han en del av Ringerike IHKa- lag. .
Martin er storebror til Storhamar-spiller og Norges U16 Vetle Lindstad. I 2019 valgte Martin å legge skøytene på hylla, og ga seg som aktiv hockeyspiller.
MS «Alden» (1958)
MS «Alden» var et lasteskip bygget i 1958 for Fylkesbaatane i Sogn og Fjordane. Skipet gikk for rederiet frem til 1988.
Revolution (album)
Revolution er et musikkalbum med Kara, utgitt i 2009. Dette er bandets andre hele plate.
Immanuel Wallerstein
Immanuel Wallerstein (født 28. september 1930 i New York, død 31. august 2019) var en amerikansk sosiolog som jobbet innen fagfeltet historisk sosiologi og verdenssystemteori.
I 1950-årene begynte han sin karriere med å studere Afrika og var deretter en kritiker av ubalansen i verdensøkonomien. Wallerstein utviklet en modell som kan sammenfattes i det følgende:
Italikere
Italikere er et indoeuropeisk folkeslag og stammer som bosatte seg på Den italienske halvøya, inkludert Sicilia og Sardinia, i forhistorisk tid og før-romersk tid. Navnet betyr «av eller fra Italia», men det var også andre urfolk i Italia på den samme tiden som hverken var lingvistisk eller etnisk beslektet. En bedre definisjon er derfor de som snakket italiske språk, i motsetning til eksempelvis etruskere som ikke snakket italisk eller et indoeuropeisk språk. Av de italiske språkene var de to grupper, latino-faliskiske språk (latin, falisk), og oskisk-umbriske språk (eller sabelliske språk) (oskisk, umbrisk, sabinsk, etc).
Italikerne kom til Italia antagelig i tiden rundt 1200 til 1000 f.Kr. nordfra over Alpene. Tidligere antok man germanere og keltere var nært beslektet med italikerne, men nyere studier av indoeuropeiske språk tyder på at italikere sto nærmere keltiske språk enn germanske i den felles urnemarkskulturen.
Italikerne ble påvirket i stor grad av først etruskerne, og deretter av grekerne, spesielt etter at greske kolonister slo seg ned i det sørlige Italia. I tiden før Romerriket var Den italienske halvøya delt i ulike språk og dialekter, forskjellig kulturelt og politisk, men med Romerrikets erobring, fullført i løpet av 100-tallet f.Kr. fikk Italia en felles og veldefinert nasjonal karakter, skjønt de fleste oldtidsfolkene er fortsatt forankret i stedsnavn for de ulike romerske regioner: Latium, Campania, Puglia, Bruttium, Lucania, Samnium, Picenum, Umbria, Etruria, Venetia, og Liguria.
Klassifisering
Begrepet «italisk» viser til alle folk som snakket et språk som tilhørte den italiske gren av de indoeuropeiske språkene og som var bosatt på Den italienske halvøya. De første italiske stammene, latino-faliskiene (eller latino-veneterne, forutsatt at de adriatiske venetere og venetisk skal regnes inn), kom til Italia over de østlige Alpene og ned langs slettene i Posletten i tiden rundt 1200 f.Kr. Senere krysset de fjellkjeden Appenninene og til sist bosatte seg i regionen Latium, som omfatter området til Roma. Før 1000 f.Kr. fulgte osko-umbrierne, som senere fordelte seg i ulike grupper og stammer og gradvis bevegede seg til sentrale og sørlige Italia.
Det er derfor at en gruppe av alle indoeuropeere var til stede utelukkende i Italia i oldtiden, og ekskluderte indoeuropeiske folk som var til stede også i andre områder av Europa, slike som kisalpinske gallere (kontinentalkeltisk folkegrupper) eller messapiere (beslektet med oldtidens illyrere). I feilaktig betydning er begrepet tidvis benyttet, særlig i ikkespesialisert litteratur, til å referere til alle førromerske folk i Italia, og inkluderer derfor (tydelig eller angivelig) ikke-indoeuropeiske folk som etruskere, retere eller elymere.
Kobberalderen
Levninger av sen forhistorisk tidsalder har blitt avdekket i Liguria og Lombardia, eksempelvis helleristninger og utskjæringer i stein i Val Camonica. Det mest kjente oldtidsfunnet er kanskje ismannen Ötzi, en mumifisering av en jeger i fjellene som ble funnet i en isbre i Ötztal-Alpene i Tirol, datert til ca 3 300 f.Kr. I løpet av kobberalderen, da begynnelsen på metallarbeid begynte å bre seg, migrerte indoeuropeiske folk til Italia. Tilnærmet fire bølger med befolkningsforflytninger fra til Alpene har blitt antatt på grunnlag av arkeologiske spor. Remedellokulturen (italiensk: Cultura di Remedello), utviklet i løpet av 3000-tallet f.Kr. i nordlige Italia, kan muligens assosieres med den første bølge av urindoeuropeere som kom inn i Italia og bosatte seg i Podalen.
Tidlig og midtre bronsealder
Fra midten av 2. millennium f.Kr. utviklet Terramarekulturen seg i Podalen. Terramarekulturen har sitt navn fra rester av den svarte jorda (terra marna) som har blitt avdekket i bolkningshauger og som lenge etter tjente som gjødsel for lokale bønder. De var fortsatt jegere og samlere, men hadde tamdyr og var relativt gode smeder og metallarbeidere, støpte bronse i former av stein og leire. De drev også en del landbruk, kultiverte bønner, vinranker, hvete og lin. Latino-faliskiske folket har blitt assosiert med denne kulturen, særlig av arkeologen Luigi Pigorini (1842–1925).